**Bugatti Chiron** er en to-seters sportsbil med midtmotor, designet og utviklet i Tyskland av Bugatti Engineering GmbH og produsert i Molsheim, Frankrike, av den franske bilprodusenten Bugatti Automobiles S.A.S. Etterfølgeren til Bugatti Veyron, Chiron ble først vist på bilutstillingen i Genève 1. mars 2016.

Bilen er basert på konseptbilen Bugatti Vision Gran Turismo og var når den ble lansert verdens raskeste bil beregnet for landeveiene.

Bilen er oppkalt etter sjåføren Louis Chiron fra Monaco. Bilen deler navnet med konseptbilen Bugatti 18/3 Chiron fra 1999.

De første 200 bilene ble solgt før den første var produsert. Grunnprisen er €2 400 000 og kjøpere måtte betale et depositum på €200 000. Chiron koster dermed rundt 30 millioner norske kroner, og nærmere 50 millioner dersom noen skulle finne på å registrere den i Norge.

Bilen skal lages i 500 eksemplarer. I januar 2022 ble det kunngjort at alle Chironene var solgt. Men i januar 2022 er mange av disse solgte kjøretøyene fortsatt ikke produsert, så noen kunder må vente lenge før de får bilene.

Spesifikasjoner og ytelse
-------------------------

0-400 km/t på 42 sekunder er oppgitt på siden av bilen
Den viktigste overførte komponenten fra Veyron er den 7 993 cc (8-liter) W16-motoren med fire turboer, selv om den er kraftig oppdatert. Motoren i Chiron har en toppeffekt på 1.103 kW (1.500 hk) ved 6.700 rpm og 1.600 Nm dreiemoment fra 2.000 til 6.000 rpm.

Som sin forgjenger, Veyron, bruker Chiron et karbonfiberkarosseri, uavhengig fjæring og et Haldex firehjulsdriftssystem.

Bugatti Chiron har en utrolig akselerasjon:

* 0-100 km/t på 2,4 sekunder
* 0-200 km/t på 6,5 sekunder
* 0-300 km/t på 13,6 sekunder
* 0-400 km/t på 41.96 sekunder (verdensrekord)

41.96 sekunder fra 0 til 400 km/t ble oppnådd i en verdensrekordforsøk i 2017, hvor den trengte 9,4 sekunder og 491 meter for å bremse til stillestående. Verdensrekorden ble på Volkswagens testbane Ehra-Lessien. Bilen ble kjørt av den colombianske racerføreren Juan Pablo Montoya.

Chirons topphastighet er elektronisk begrenset til 420 km/t.

Varianter
---------

### Chiron

Standardutgave.

* 
* 
* 
* 
* 
* 
* 

### Chiron Sport (2018)

Chiron Sport ble først vist på bilutstillingen i Genève i 2018. Mekanisk er bilen identisk med den vanlige versjonen, og genererer 1.103 kW (1.479 hk) fra en fire turboladet W16-motor, men den er 18 kg lettere på grunn av ennå mer bruk av karbonfiber og har en stivere fjæring for å øke bilens evne i svinger. Styringen av bilen har også fått modifikasjoner og et dreiemomentsystem for å kontrollere kraften som sendes til hvert hjul for forbedret håndtering i krappe svinger. Aerodynamiske forbedringer og lav vekt har blitt tatt spesielt hensyn til for å holde bilen konkurransedyktig på racerbanen. Chiron Sport ble tilgjengelig i slutten av 2018, den kostet 400 000 USD mer enn en standard Chiron.

* 
* 
* 
* 

### Chiron Super Sport (2019)

2. august 2019 presenterte Bugatti er en begrenset utgave på kun 30 eksemplarer av en høyytelsesvariant av Chiron kalt Chiron Super Sport. Varianten ligner mye på prototypen som utfører fartsrekorden. 

Bilen drives av en 1.175 kW (1.580 hk) fra en fire turboladet W16-motor som den deler med Bugatti Centodieci, med kallenavnet "Thor". Denne bilen har en grå Bugatti-logo laget av svart emalje og sølv, eksosanlegget er hentet fra Centodieci, en modifisert girkasse med lengre utvekslinger og støtfangere foran og bak optimert for aerodynamikk ved høy hastighet, noe som resulterer i en total lengdeøkning på bilen med 248,9 mm.

### Chiron Pur Sport (2020)

3. mars 2020 introduserte Bugatti Chiron Pur Sport, en håndteringsvennlig modell som vil være begrenset til 60 enheter. Pur Sport er 50 kg lettere enn standard Chiron på grunn av en lett titan eksosanlegg, en fast bakspoiler og omfattende bruk av Alcantara, anodisert aluminium og titan i interiøret.

Hjulene har spesielle eiker kalt "aero-blader". Dekkene er Michelin Sport Cup 2R som øker sidegrepet med 10 prosent, og ble utviklet sammen med Michelin. For å forbedre håndteringen ble fjærene gjort 65 prosent stivere foran og 33 prosent bak.

Produksjonen av Pur Sport startet i slutten av 2020.

* 
*

Special Editions
----------------

### 110 Ans Bugatti (2019)

110 Ans Bugatti ble introdusert i februar 2019, og er en begrenset utgave på kun 20 eksemplarer av Chiron Sport utviklet for å feire 110 år med Bugatti. 

Bilen har karbonfiberkarosseri i matt stålblå farge, karosseriet har også innslag av stålblått bart karbonfiber.

På sidespeilene, tanklokket og på undersiden av bakspoileren er fargene til det franske flagget. Interiøret i bilen er trukket i blått Alcantara og har også innslag med fargene til det franske flagget.

Kundene til Bugattien kan ikke bare bestille en bil, nei de er nøye plukket ut og får invitasjon fra Bugatti. En forretningsmann fra Molde, bosatt i Monaco, har fått kjøpe en 110 Ans Bugatti, han har en Bugatti Chiron fra før.

* 
* 
* 
* 
* 
* 

### Chiron Noire (2020)

Bugatti annonserte en spesialutgave, Chiron Noire, som feirer 1936 Bugatti Type 57SC Coupé Aero nr. 57453 (også kjent som "La Voiture Noire").

Spesialutgaven kommer i to versjoner, Noire Élégance (svart ulakkert karbonkarosseri) og Noire Sportive (svart karbonkarosseri dekket med en matt svart finish). Kun 20 eksemplarer ble laget.

Prisen på Noire starter på rundt 3,3 millioner dollar.

### Les Légendes du Ciel (2020)

"Les Légendes du Ciel" Chiron ble introdusert i november 2020, og er en begrenset utgave på kun 20 eksemplarer av Chiron Sport utviklet for å feire Bugattis racerførere som fløy i det franske luftforsvaret.

Bilen har ny grill, et fransk flagg nede bak på forskjermene, en matt grå eksteriørfarge med en blank hvit stripe i midt på pansret, taket og helt bak. Interiøret er trukket med brunt skinn og aluminium.

Prisen var på 2,88 millioner euro.

* 

### Chiron Super Sport 300+ (2021)

Ytterliger 30 eksemplarer av en høyytelsesvariant av Chiron Super Sport kalt Chiron Super Sport 300+ ble laget i en Special Editions.

Endringer fra standard Chiron inkluderer en kraftigere motor, økt toppfart og et karakteristisk lakkering med et lakkert karbonfiberkarosseri med oransje striper, som gjenspeiler estetikken til selskapets tidligere topphastighetsrekordbiler, Veyron Super Sport World Record Edition og Veyron Grand Sport Vitesse verdensrekordbil.

Super Sport 300+ vil også være utstyrt med en toppfartsbegrenser, i likhet med den som finnes i standard Chiron. Uten begrenseren hevder Bugatti at bilen kan oppnå en maksimal hastighet på over 483 km/t.

Produksjonen av Super Sport 300+ startet i 2021.

* 
* 
* 
* 
* 

### Chiron Super Sport (2022)

Standardversjonen av 300+, men i motsetning til 300+ kommer den ikke med innvendig avstivning og har mer skinn i interiøret som en typisk Bugatti Chiron. Flere visuelle forskjeller inkluderer spesielle redesignede hjul og en lakkfinish i stedet for de bare karbonfiberen som 300+ har. Chiron Super Sport vil ha samme effekt som 300+, men vil være begrenset til 440 km/t.

Den akselerere fra 0–200 km/t på 5,8 sekunder og fra 0–300 km/t på 12,1 sekunder.

I motsetning til 300+, kan ikke fartsbegrenseren deaktiveres av Bugatti.

Prisen er på 3.2 million euro og produksjonen vil starte tidlig i 2022.

* 
* 
*

Antall produsert
----------------

Produksjon så langt, mars 2021:

| Navn | Antall
laget |
| --- | --- |
| Chiron | 60 |
| Chiron Sport | 60 |
| Chiron Pur Sport | 60 |
| Chiron Super Sport | 30 |
| Chiron Super Sport 300+ | 30 |
| Chiron Sport 110 Ans Bugatti | 20 |
| Chiron Noire | 20 |
| Chiron Sport "Les Légendes du Ciel" | 20 |
| **Totalt** | **300** av 500 |

Fartsrekord på offentlig vei
----------------------------

En tsjekkisk forretningsmann kjørte sin Bugatti Chiron på en Autobahn-strekning der det ikke er noen fartsgrenser. Han filmet at speedometeret viste 414 km/t, og delte senere video av det hele på YouTube.

Dette blir av mange regnet for det raskeste en bil med skilter har kjørt på offentlig vei.

Selv om det ikke var noen fartsgrense er Tyske myndigheter ikke fornøyde med det de har sett i videoen. De mener at han har satt andres liv og helse i fare med kjøringen sin. De mener også at kjøringen er brudd på den viktigste veitrafikkregelen: «Man skal kjøre slik at ingen andre blir skadet, truet eller hindret eller skape hinder utover det som er uunngåelig den gitte situasjonen». Han risikerer derfor opptil to år i fengsel.

Lego bil
--------

Bugatti Chiron ble utgitt i Lego i 2018 som Technic sportsbil 42083. Den ble utgitt 1. juni 2018 som en 1:8-modell med 3600 individuelle deler.

30. august 2018 avduket Lego en fungerende modell av Chiron i full størrelse. Den ble bygget nesten utelukkende med Lego Technic-elementer (339 forskjellige typer, over 1.000.000 deler totalt) med unntak for Bugatti-merket, hjulene, en stålramme, et veltebur i stål, en drivkjede i stål og sikkerhetsbeltene.

Motoren ble laget av 2304 Lego Power Function-motorer som finnes i standardmodeller; den ble beregnet å produsere 4 kW (5,4 hk; 5,4 PS) og 92 Nm (68 lb⋅ft) dreiemoment. Bilen ble testkjørt av Andy Wallace, Bugattis offisielle testsjåfør, på Volkswagens Ehra-Lessien testbane. Toppfarten er 20 km/t (12 mph).

* Lego Technic Bugatti Chiron i full størrelse på Paris Motor Show 2018Lego Technic Bugatti Chiron i full størrelse på Paris Motor Show 2018
* 
* Detalj av dørDetalj av dør
* Bilen innvendigBilen innvendig

Referanser
----------

1. ↑  Kruse, Thomas (1. oktober 2020). «Bugatti-Verkauf: Wolfsburger Mitarbeiter haben VW-Verträge». *www.wolfsburger-nachrichten.de* **(tysk)**. Besøkt 3. februar 2022.
2. ↑  «Bugatti Chiron Targa | Specs, News, Rumors». *Digital Trends* **(engelsk)**. 25. november 2015. Besøkt 3. februar 2022.
3. ↑  «Bugatti Chiron revealed at Geneva 2016: the world has a new fastest production car». *CAR Magazine* **(engelsk)**. Besøkt 3. februar 2022.
4. ↑  Car and Driver (3. mars 2016). «The Must-See Cars of the 2016 Geneva Auto Show». *Car and Driver* **(engelsk)**. Besøkt 3. februar 2022.
5. ↑  AS, TV 2 (10. februar 2019). «Bugatti Chiron 110: Lages kun 20 eksemplarer - én nordmann har bestilt». *TV 2* **(norsk)**. Besøkt 3. februar 2022.
6. ↑  «Louis Chiron • Career & Character Info | Motorsport Database». *Motorsport Database - Motor Sport Magazine* **(engelsk)**. Besøkt 3. februar 2022.
7. ↑  «Bugatti Claims 200 Chiron Orders in Hand - News - Car and Driver | Car and Driver Blog». *web.archive.org*. 20. desember 2016. Arkivert fra originalen 20. desember 2016. Besøkt 3. februar 2022.
8. ↑  AS, TV 2 (10. februar 2019). «Bugatti Chiron 110: Lages kun 20 eksemplarer - én nordmann har bestilt». *TV 2* **(norsk)**. Besøkt 3. februar 2022.
9. ↑  Car and Driver (3. mars 2016). «The Must-See Cars of the 2016 Geneva Auto Show». *Car and Driver* **(engelsk)**. Besøkt 3. februar 2022.
10. ↑  «Technical Specifications» (PDF). Arkivert fra originalen (PDF) 27. april 2018. Besøkt 3. februar 2022.
11. ↑  «2017 Bugatti Chiron does 0-249-0mph in 42 seconds». *Auto Express* **(engelsk)**. Besøkt 3. februar 2022.
12. ↑  «Bugatti is go! New Chiron name confirmed, here at Geneva 2016». *CAR Magazine* **(engelsk)**. Besøkt 3. februar 2022.
13. ↑  Gitlin, Jonathan M. (29. februar 2016). «1479 horsepower, 261mph, $2.6 million: The new Bugatti Chiron». *Ars Technica* **(engelsk)**. Besøkt 3. februar 2022.
14. ↑  Ziegler, Chris (29. februar 2016). «The unbelievable €2.4 million Bugatti Chiron in pictures». *The Verge* **(engelsk)**. Besøkt 3. februar 2022.
15. ↑  «0-400-0 km/h in 42 seconds: Bugatti Chiron sets world record» (PDF) (pressemelding). 12. september 2017.
16. ↑  Savov, Vlad (6. mars 2018). «Sitting inside Bugatti’s $3M Chiron Sport didn’t make me a better person». *The Verge* **(engelsk)**. Besøkt 4. februar 2022.
17. ↑  Valdes-Dapena, Peter (6. mars 2018). «Bugatti reveals $3.4 million Chiron that's quicker on curves». *CNNMoney*. Besøkt 4. februar 2022.
18. 1 2  Duff, Mike (8. september 2019). «Bugatti Launches Limited Chiron Super Sport 300+, World's Fastest Production Car». *Car and Driver* **(engelsk)**. Besøkt 4. februar 2022.
19. 1 2  «The $4.2m Bugatti Chiron Super Sport 300+ Has Arrived». *Car Throttle* **(engelsk)**. Besøkt 4. februar 2022.
20. 1 2  «2020 Bugatti Chiron Super Sport 300+ @ Top Speed». *Top Speed* **(engelsk)**. 11. september 2019. Besøkt 4. februar 2022.
21. 1 2  «Bugatti Chiron Super Sport 300+». *www.bugatti.com* **(engelsk)**. Arkivert fra originalen 16. oktober 2019. Besøkt 4. februar 2022.
22. ↑  Mortimer, Maxwell B. (3. mars 2020). «1500-HP Bugatti Chiron Pur Sport Is a $3.6 Million Apex Hunter». *Car and Driver* **(engelsk)**. Besøkt 4. februar 2022.
23. ↑  Cava, Marco Della; Cava, Marco Della (4. mars 2020). «Bugatti’s New Chiron Pur Sport Is an Even More Responsive Rocket». *Robb Report* **(engelsk)**. Besøkt 4. februar 2022.
24. ↑  «This is the new Bugatti Chiron Sport ‘110 ans Bugatti’». *Top Gear* **(engelsk)**. 7. februar 2019. Besøkt 4. februar 2022.
25. ↑  Golson, Daniel (8. februar 2019). «Bugatti Builds a Special Edition of the Chiron Hypercar for Its 110th Birthday». *Car and Driver* **(engelsk)**. Besøkt 4. februar 2022.
26. ↑  AS, TV 2 (2. januar 2019). «Broomåret 2018: Bilen koster 50 millioner: - Er det rart jeg blir redd?». *TV 2* **(norsk)**. Besøkt 5. februar 2022.
27. ↑  AS, TV 2 (10. februar 2019). «Bugatti Chiron 110: Lages kun 20 eksemplarer - én nordmann har bestilt». *TV 2* **(norsk)**. Besøkt 5. februar 2022.
28. ↑  Hoffman, Connor (2. desember 2019). «Bugatti Chiron Noire: Budget Version of World's Priciest New Car». *Car and Driver* **(engelsk)**. Besøkt 4. februar 2022.
29. ↑  «Bugatti Edition "Chiron Noire" – Exclusive special model». *www.bugatti.com* **(engelsk)**. Besøkt 4. februar 2022.
30. ↑  «This special edition Chiron Sport is Bugatti’s tribute to pilots». *Top Gear* **(engelsk)**. 24. november 2020. Besøkt 4. februar 2022.
31. ↑  «Bugatti Chiron Super Sport Revealed As The Ultimate 273-MPH Grand Tourer». *Motor1.com* **(engelsk)**. Besøkt 4. februar 2022.
32. ↑  «Bugatti Chiron Super Sport (2022)». *NetCarShow.com* **(engelsk)**. Besøkt 4. februar 2022.
33. ↑  «Kjørte i 414 km/t på motorveien – nå risikerer han to års fengsel». *MSN*. Besøkt 3. februar 2022.
34. ↑  «42083 Bugatti Chiron to be released in June.». *Brickset.com* **(engelsk)**. Besøkt 2. februar 2022.
35. ↑  «With LEGO Technic we like to state that you build for real. And to prove this is, we decided to build a car – a life-size LEGO Technic car!». *www.lego.com* **(engelsk)**. Arkivert fra originalen 2. februar 2022. Besøkt 2. februar 2022.
36. ↑  «Behold: the full-size Lego Bugatti Chiron!». *Top Gear* **(engelsk)**. 30. august 2018. Besøkt 2. februar 2022.
37. ↑  «See how it was made - The Amazing Life-Size LEGO Technic version of the Bugatti Chiron». Besøkt 2. februar 2022.